نوروز شن‌لیگی و "ت.ر.ت آواز" کانا‌لی‌نین قورولوشونون 15-جی ایلدؤنومو ایله علاقه‌دار "ت.ر.ت آواز" کانالیندا خصوصی یاییم اولا‌جاق.
تورکیه رادیو تلویزیون قورومونون (ت.ر.ت) وئردیگی آچیقلامایا گؤره، تورک دونیاسیندا بیرلیک، قارداش‌لیق و امکداش‌لیق دویغوسونو وورغولایا‌جاق "نوروز 2023 تورک دونیاسی بیر کؤنول" آدلی خصوصی بوراخیلیش تورکیه واختی ایله ساعات 11.00-دان اعتباراً جان‌لی یاییم‌لانا‌جاق.
یاییمدا تورک دونیاسی‌نین تورکیه-یه دستکی ده موذاکیره اولونا‌جاق.
قوزیی قیبریس تورک جمهوریتی، قازاخیستان، قیرغیزیستان، اؤزبکیستان، آذربایجان، قوزیی مقدونیه و عراق  کرکوک‌دن ائدیله‌جک جانلی باغلانتی‌لاردان علاوه اولا‌راق حاضیرلانان خصوصی سوژئت‌لرله زلز‌له بؤلگه‌سینده‌کی ‌تورک دونیاسی‌نین هم رای‌لیگی اورتایا قویولا‌راق نوروز مئساژلاری پای‌لاشیلا‌جاق.
